OpenLLM-France/wikimedia huggingface dataset:
# Clovis (Nou Mèxic)

Clovis és una població dels Estats Units a l'estat de Nou Mèxic. Segons el cens del 2000 tenia 33.667 habitants.

## Demografia

Segons el cens del 2000, Clovis tenia 32.667 habitants, 12.458 habitatges, i 8.596 famílies. La densitat de població era de 563,3 habitants per km².
Dels 12.458 habitatges en un 36,3% hi vivien nens de menys de 18 anys, en un 49,8% hi vivien parelles casades, en un 14,9% dones solteres, i en un 31% no eren unitats familiars. En el 26,8% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,12.
Per edats la població es repartia de la següent manera: un 30% tenia menys de 18 anys, un 9,4% entre 18 i 24, un 28,1% entre 25 i 44, un 19,5% de 45 a 60 i un 13% 65 anys o més.
L'edat mediana era de 33 anys. Per cada 100 dones de 18 o més anys hi havia 88,1 homes.
La renda mediana per habitatge era de 28.878$ i la renda mediana per família de 33.622$. Els homes tenien una renda mediana de 26.586$ mentre que les dones 20.375$. La renda per capita de la població era de 15.561$. Aproximadament el 17,2% de les famílies i el 21% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clovis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Clovis». American Fact Finder. Oficina del Cens dels Estats Units, 12-01-2010.
# High Hopes (Pink Floyd)

"High Hopes" és l'onzena i última cançó de l'àlbum The Division Bell de Pink Floyd, composta per David Gilmour, amb lletra de Polly Samson, parla de les coses que un pot haver guanyat i perdut durant la vida, des del punt de vista autobiogràfic de Gilmour. Gilmour ha dit que la cançó parla més dels seus primers anys i deixar enrere la seva ciutat natal que la llavor de divisió suposadament plantada als inicis de Pink Floyd. La cançó també apareix en una versió més reduïda a l'àlbum de compilació Echoes: The Best of Pink Floyd de l'any 2001.
High Hopes comença amb acords que segueixen la tonalitat en do menor. Al llarg de tota la cançó, de fons, sona una campana en do (excepte en una curta secció a la meitat, on la cançó modula a mi menor per un solo de guitarra). Poc després que acabi la cançó acabi i s'afebleixi el so de les campanes, s'escolta breument una trucada entre el mànager de Pink Floyd, Steve O'Rourke, i el fill de Gilmour, concloent així l'àlbum The Division Bell.
Els dos últims versos de la cançó ("The endless river/Forever and ever") fan referència a una frase del segon senzill del grup, "See Emily Play", del 1967, ("Float on a river/Forever and ever") i van inspirar el nom de l'últim àlbum d'estudi de la banda, The Endless River, llançat el 2014.
Va ser una peça que es va tocar en els concerts de la gira. El títol va ser versionat per Nightwish en la compilació Highest Hopes (2005), ambdós títols fan referència a l'obra de Pink Floyd.

## Crèdits

* David Gilmour - veu, guitarra, baix
* Rick Wright - sintetitzador
* Nick Mason - bateria, percussió
* Jon Carin - piano
* Michael Kamen - orquestració
* Edward Shearmur - orquestració

## Referències

* ↑ Povey, 2007.
* ↑ Fuller, Graham. «The Color of Floyd». Interview Magazine, p. 20-21, 01-07-1994. Arxivat de l'original el 2011-07-30. [Consulta: 22 juliol 2011].
* ↑ Blake, Mark. Aurum Press. Pigs Might Fly: The Inside Story of Pink Floyd (en anglès), 2011. ISBN 9781845137489 [Consulta: 31 desembre 2017].
* ↑ «Pink Floyd Set To Release New Album This Fall». [Consulta: 9 juliol 2017].
* ↑ Everitt, Matt. «Shaun Keaveny, with a Pink Floyd Exclusive, Pink Floyd Talk to 6 Music's Matt Everitt». BBC, 09-10-2014.

## Bibliografia

* Povey, Glenn. Echoes : The Complete History of Pink Floyd (en anglès). Mind Head Publishing, 2007. ISBN 978-0-9554624-0-5.

## Vegeu també

* Discografia de Pink Floyd

## Enllaços externs

* «Lloc web oficial de Pink Floyd» (en anglès).
# Praealticus triangulus

Praealticus triangulus és una espècie de peix de la família dels blènnids i de l'ordre dels perciformes.

## Reproducció

És ovípar.

## Hàbitat

És un peix marí de clima tropical.

## Distribució geogràfica

Es troba a les Illes Andaman.

## Referències

* ↑ Schultz L. P., Chapman W. M. & E. A. Lachner i L. P. Woods, 1960. Fishes of the Marshall and Marianas islands. Vol. 2. Families from Mullidae through Stromateidae. Bull. U. S. Natl. Mus. Núm. 202, v. 2. i-ix + 1-438.
* ↑ BioLib (anglès)
* ↑ Weber, M. & de Beaufort, L. F., 1951. The fishes of the Indo-Australian Archipelago. IX. Percomorphi (concluded), Blennoidea. The Fishes of the Indo-Australian Archipelago. v. 9: i-xi + 1-484.
* ↑ «Praealticus triangulus». Catalogue of Life. (anglès)
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.

## Bibliografia

* Bath, H., 1992: Revision der Gattung Praealticus Schultz & Chapman, 1960 (Pisces: Blenniidae). Senckenbergiana Biologica v. 72 (núms. 4/6): 237-316.

## Enllaços externs

* AQUATAB
# Josep Pedrero Serrano

Josep Pedrero Serrano (Terrassa, 6 de setembre de 1965) va ser un ciclista català que fou professional entre 1988 i 1992. La seva principal victòria va ser a la Volta a Lleida encara com a amateur.

## Palmarès

* 1987
** 1r a la Volta a Lleida
* 1988
** 1r al Critèrium de Terrassa

### Resultats a la Volta a Espanya

* 1991. 58è de la classificació general
* 1992. 40è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Consell departamental de les Ardenes

El Consell departamental de les Ardenes (en francès Conseil général des Ardennes) és l'assemblea deliberant del departament francès de les Ardenes a la regió del Gran Est. La seva seu es troba a Charleville-Mézières.

## Composició

El març de 2015 el Consell departamental era constituït per 38 elegits pels 19 cantons de les Ardenes.
| Partit | Sigles | Electes |
| Majoria (32 escons) |||
| Divers droite | DVD | 18 |
| Els Republicans | LR | 7 |
| Sense etiqueta | SE | 4 |
| Unió dels demòcrates i independents | UDI | 2 |
| Debout la France | DLF | 1 |
| Oposició (6 escons) |||
| Partit Socialista | PS | 3 |
| Divers gauche | DVG | 3 |

## Presidents

| 1871-1880 | Alfred Chanzy | |
| 1880-1893 | Théophile Armand Neveux | |
| 1893-1898 | Louis Tirman | |
| 1898-1901 | Ernest Couet | |
| 1901-1904 | Charles Goutant | |
| 1904-1912 | Gustave Gobron | |
| 1912-1924 | Henri Dunaime | |
| 1924-1938 | Lucien Hubert | Rad. |
| 1938-1940 | Lucien Jullich | Rad. |
| 1945-1955 | Jacques Bozzi | SFIO |
| 1955-1967 | Camille Lassaux | SFIO |
| 1967-1973 | Camille Titeux | SFIO |
| 1973-1976 | René Tinant | |
| 1976-1979 | Eugène Cuif | DVD |
| 1979-1982 | Gabriel Sacrez | RPR |
| 1982-1995 | Jacques Sourdille | RPR |
| 1995-2004 | Roger Aubry | DVD |
| 2004- | Benoît Huré | UMP/LR |

## Enllaços externs

* (francès) Consell departamental de les Ardenes
# Clovis Kamzong

Clovis Kamzong Abessolo (9 d'octubre de 1991) és un ciclista camerunès. En el seu palmarès destaquen el Tour del Camerun de 2015, 2021 i 2024 i el Gran Premi Chantal Biya de 2017.

## Palmarès

* 2014
** Vencedor d'una etapa del Tour del Camerun
** Vencedor d'una etapa del Gran Premi Chantal Biya
* 2015
** 1r al Tour del Camerun i vencedor de 2 etapes
** Vencedor d'una etapa del Gran Premi Chantal Biya
* 2016
** Vencedor d'una etapa del Tour del Camerun
* 2017
** 1r al Gran Premi Chantal Biya i vencedor d'una etapa
* 2018
** Vencedor d'una etapa del Tour del Camerun
** Vencedor d'una etapa del Gran Premi Chantal Biya
* 2019
** Vencedor de 2 etapes del Tour del Camerun
** Vencedor d'una etapa del Tour de la Costa d'Ivori
* 2020
** Vencedor d'una etapa a la Tropicale Amissa Bongo
* 2021
** Campió del Camerun en ruta
** 1r al Tour del Camerun
* 2024
** 1r al Tour del Camerun i vencedor de 2 etapes

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Genista linifolia

Genista linifolia és una espècie de planta de la família de les Fabàcies. És un arbust alt que pot arribar a fer dos metres d'alçada, amb unes branques superiors cobertes per fulles trifoliolades que neixen directament de les tiges sense pecíol, d'un color verd cendra que poden recordar les fulles del romaní. Les seves flors són de color groc i apareixen a la part alta de la planta. Els seus fruits són llegums petits i peluts.
Es distribueix pel sud-oest d'Europa i pel Magrib. Aquí el podem trobar al Baix Empordà, la Selva i Menorca, i és típica de garrigues denses de terrenys silicis. Creix juntament amb brucs de sòls àcids, a les contrades litorals d'hiverns suaus, als dominis de les suredes i alzinars baleàrics, entre 10 i 300 metres d'altitud. Està estrictament protegida i, per tant, prohibida la seva recol·lecció als espais d'interès natural.
És una planta molt ben adaptada a la sequera estival del clima mediterrani: les fulles són dures, coriàcies i amb les parets reforçades, així evita la pèrdua d'aigua i la depredació dels herbívors. La pilositat del revers de la fulla crea, juntament amb els marges recorbats, un petit ambient estable més humit. Alhora, la mida petita de les fulles i els marges recorbats cap a dins redueixen la insolació rebuda. A més, les fulles presenten més estomes al revers per aprofitar aquest microambient.

## Referències

* ↑ «Genista linifolia» a EOL. Data consulta: 30 de gener de 2014.

## Enllaços externs

* USDA, ARS, National Genetic Resources Program. Germplasm Resources Information Network - (GRIN) Arxivat 2015-09-24 a Wayback Machine..
# Clovis (Califòrnia)

Clovis és una població dels Estats Units a l'estat de Califòrnia. Segons el cens del 2009 tenia 95.128 habitants.

## Demografia

Segons el cens del 2000, Clovis tenia 68.468 habitants, 24.347 habitatges, i 17.675 famílies. La densitat de població era de 1.544,1 habitants/km².
Dels 24.347 habitatges en un 41,7% hi vivien nens de menys de 18 anys, en un 54,4% hi vivien parelles casades, en un 13,2% dones solteres, i en un 27,4% no eren unitats familiars. En el 22,3% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,29.
Per edats la població es repartia de la següent manera: un 30,7% tenia menys de 18 anys, un 9,2% entre 18 i 24, un 30,4% entre 25 i 44, un 20,4% de 45 a 60 i un 9,4% 65 anys o més.
L'edat mediana era de 33 anys. Per cada 100 dones de 18 o més anys hi havia 88,2 homes.
La renda mediana per habitatge era de 42.283 $ i la renda mediana per família de 50.859 $. Els homes tenien una renda mediana de 39.630 $ mentre que les dones 28.072 $. La renda per capita de la població era de 18.690 $. Entorn del 7,6% de les famílies i el 10,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clovis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Clovis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Prim, l'assassinat del carrer del Turco

Prim, l'assassinat del carrer del Turco (títol original en castellà: Prim, el asesinato de la calle del Turco) és un telefilm estrenat pel primer canal de Televisió Espanyola el desembre de 2014. La sèrie s'havia preestrenat en el Festival de Cinema de Sant Sebastià el 25 de setembre d'aquest mateix any. La pel·lícula es va doblar al català.

## Argument

La pel·lícula recrea els esdeveniments que van conduir a l'assassinat de Joan Prim, en aquell temps president del Consell de Ministres d'Espanya el 1870. En la pel·lícula es reflecteixen la convulsa atmosfera política viscuda en els primers anys de l'anomenat Sexenni democràtic, després de la Revolució gloriosa i coincidint amb l'adveniment del rei Amadeu I de Savoia. La funció de narrador del telefilm és atribuïda a qui llavors era periodista al Madrid de l'època, Benito Pérez Galdós.

## Actors

* Francesc Orella... Joan Prim i Prats
* Javier Godino... Benito Pérez Galdós
* Pedro Casablanc... Solís
* Daniel Grao... José María Pastor
* Víctor Clavijo... Paúl y Angulo
* Enrique Villén... Moya
* Javivi... Montpensier
* Simón Andreu... Serrano
* Manolo Solo... González-Nandín
* Yuriria del Valle... Paca
* Pepe Lorente... Bravo
* Itsaso Arana... Josefa
* Secun de la Rosa... Gaspar Ruiz
* Luis Bermejo... Rojo Arias
* José Luis Alcobendas... Ducazcal
* Alfonso Lara... Montesinos
* Carmen Segarra... Dª Encarna
* Jesús Noguero... José López
* Paco Marín... Sostrada
* Miguel Zúñiga... Práxedes Mateo Sagasta
* Francesc Lucchetti i Farré... Laureà Figuerola i Ballester
* Ramón Esquinas... Enric d'Espanya

## Exteriors

Aquesta sèrie va ser rodada Madrid, Alcalá de Henares i Aranjuez.

## Audiències

L'emissió assolí una quota de pantalla del 13,2%, equivalent a 2.491.000 espectadors.

## Referències

* ↑ «TVE preestrenó anoche la TV movie 'Prim, el asesinato de la calle del Turco', en el Festival de San Sebastián» (en castellà). FormulaTV.com, 26-09-2014. [Consulta: 2 setembre 2022].
* ↑ «Prim, l'assassinat del carrer del Turco». Ésadir.cat. [Consulta: 2 setembre 2022].
* ↑ «Magnicidio a la española» (en castellà). ElPaís.com, 15-12-2014. [Consulta: 2 setembre 2022].
* ↑ «La TV escribe la Historia con sangre» (en castellà). ElMundo.es, 15-12-2014. [Consulta: 2 setembre 2022].
* ↑ «TVE estrena en el Festival de San Sebastián "Prim, el asesinato de la calle del Turco"» (en castellà). RTVE.es, 25-09-2014. [Consulta: 2 setembre 2022].
* ↑ «'La que se avecina' bate su récord de temporada (25,7%), a pesar del estreno de 'Prim...' (13,2%)» (en castellà). FormulaTV.com, 16-12-2014. [Consulta: 2 setembre 2022].
# Josep Paytubí Tubau

Josep Paytubí Tubau (Barcelona, 19 de febrer de 1943) és un escalador i alpinista català.
Ha estat soci del Centre Excursionista de Terrassa des de l'any 1995. Anteriorment, des del 1962, fou membre del Grup Especial d'Escalada (GEDE), del qual en fou el president entre els anys 1967 i 1969, també del Grup GAME el 1964, i del Groupe Pyreneiste de Haute Montagne el 1969. També forma part de l'Escola Nacional d'Alta Muntanya (ENAM) des del 1964, i és membre de l'Himalayan Club de Bombai des del 1971. El 1974 fundà, amb altres companys, el Servei General d'Informació de Muntanya (SGIM). Ha realitzat nombroses escalades i travesses d'esquí arreu del món. És autor de guies sobre les muntanyes de l'Ahaggar i el Tirich Mir, i coautor de treballs sobre el Karakoram i l'Hindu Kush. El 1969 va rebre la medalla de bronze, i el 1971 la de plata, de la Federació d'Entitats Excursionistes de Catalunya (FEEC).

## Referències

* 1 2 «Josep Paytubí Tubau». Enciclopèdia de l'esport català. Barcelona: Grup Enciclopèdia Catalana.
# Consell departamental de l'Alier

El Consell departamental de l'Alier (en francès, conseil départemental de l'Allier) és l'assemblea deliberant del departament francès de l'Alier, a la regió d'Alvèrnia-Roine-Alps. La seu es troba a Moulins-sur-Allier.

## Composició

El març de 2015 el Consell departamental de l'Alier era constituït per 38 elegits pels 19 cantons de l'Alier.
| Partit | Sigles | Electes |
| Majoria (20 escons) |||
| Divers Droite | DVD | 11 |
| Els Republicans | LR | 4 |
| Unió dels demòcrates i independents | UDI | 3 |
| Union de la droite | UD | 2 |
| Oposició (18 escons) |||
| Partit Socialista | PS | 8 |
| Partit Comunista Francès | PCF | 7 |
| Partit Radical d'Esquerra | PRG | 2 |
| Divers gauche | DVG | 1 |
| President del Consell departamental |||
| Gérard Dériot (LR) |||

## Enllaços externs

* Web oficial del Consell departamental de l'Alier
# Uperodon

Uperodon és un gènere de granotes de la família Microhylidae que es troba al Pakistan, l'Índia, Bangladesh i Sri Lanka.

## Taxonomia

* Uperodon globulosus (Günther, 1864).
* Uperodon systoma (Schneider, 1799).

## Referències

* IUCN (anglès)
# Geert Steurs

Geert Steurs (Schoten, 24 de setembre de 1981) és un ciclista belga, que fou professional des del 2004 fins al 2011.

## Palmarès

* 2006
** 1r al Tour de Hong Kong Shanghai i vencedor d'una etapa
** 1r a la Topcompétition
** 1r al Gran Premi d'Affligem
** 1r a la Ronde van Vlaams-Brabant
* 2010
** Vencedor d'una etapa al Tour de Qatar

### Resultats al Giro d'Itàlia

* 2008. No surt (11a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Clear Lake (Iowa)

Clear Lake és una població dels Estats Units a l'estat d'Iowa. Segons el cens del 2000 tenia 8.161 habitants.

## Demografia

Segons el cens del 2000, Clear Lake tenia 8.161 habitants, 3.461 habitatges, i 2.239 famílies. La densitat de població era de 302,1 habitants per km².
Dels 3.461 habitatges en un 28,4% hi vivien nens de menys de 18 anys, en un 52,4% hi vivien parelles casades, en un 9,6% dones solteres, i en un 35,3% no eren unitats familiars. En el 31,1% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,86.
Per edats la població es repartia de la següent manera: un 23% tenia menys de 18 anys, un 7,6% entre 18 i 24, un 26,7% entre 25 i 44, un 25,1% de 45 a 60 i un 17,7% 65 anys o més.
L'edat mediana era de 41 anys. Per cada 100 dones de 18 o més anys hi havia 87,4 homes.
La renda mediana per habitatge era de 35.097 $ i la renda mediana per família de 45.589 $. Els homes tenien una renda mediana de 30.266 $ mentre que les dones 21.356 $. La renda per capita de la població era de 20.213 $. Entorn del 5% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clear Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Clear Lake». American Fact Finder. Oficina del Cens dels Estats Units, 12-01-2010.
# Clear Spring

Clear Spring és una població dels Estats Units a l'estat de Maryland. Segons el cens del 2000 tenia 455 habitants.

## Demografia

Segons el cens del 2000, Clear Spring tenia 455 habitants, 195 habitatges, i 124 famílies. La densitat de població era de 1.597,1 habitants per km².
Dels 195 habitatges en un 32,3% hi vivien nens de menys de 18 anys, en un 44,6% hi vivien parelles casades, en un 14,4% dones solteres, i en un 36,4% no eren unitats familiars. En el 28,2% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,85.
Per edats la població es repartia de la següent manera: un 25,7% tenia menys de 18 anys, un 9% entre 18 i 24, un 32,3% entre 25 i 44, un 18,7% de 45 a 60 i un 14,3% 65 anys o més.
L'edat mediana era de 33 anys. Per cada 100 dones de 18 o més anys hi havia 91 homes.
La renda mediana per habitatge era de 38.056 $ i la renda mediana per família de 38.750 $. Els homes tenien una renda mediana de 32.411 $ mentre que les dones 24.688 $. La renda per capita de la població era de 17.774 $. Entorn del 9,1% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clear Spring». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Clear Spring». American Fact Finder. Oficina del Cens dels Estats Units, 12-01-2010.
# Josep Subils Valls

Josep Subils Valls (Barcelona, 1938 - Bor, Bellver de Cerdanya, 8 d'agost de 1965) fou un espeleobussejador, membre del SES, EDECA i president del Comitè Regional d’Exploracions Subterrànies futura FCE (1965), conegut per ser un dels pioners en espeleologia subaquàtica a Espanya.

## Biografia

Va formar part del SES Puigmal on comença a especialitzar-se en espeleologia des de ben jove. A la campanya de Terol de 1961 Josep Subils recorre la serra del Baix Aragó, Serra d'Albarrasí i Camarena de la Sierra, a la recerca de coves a la província per realitzar un inventari d'aquestes. La setmana santa de 1961 Josep Subils, el seu germà Francesc i Francesc Cardeña descobreixen al municipi de Molinos unes grutes de cristall, on troben restes humanes i animals, aquest descobriment fou seguit d'unes altres coves.
A la campanya al Solsonès de 1963 cal destacar l'exploració de l'avenc Montserrat Ubach. Va descobrir dos nous coleòpters hipogeus troglobis: Troglocharinus subilsi i Geotrechus ubachi.
El 8 d'agost de 1965 Josep Subils i Ferran Godoy ingressen a una zona aquàtica no explorada de la fou del Bor, queden atrapats i incomunicats al sifó de la galeria Badalona mentre l'intentaven superar amb escafandres. Aquella mateixa nit els seus companys fan una recerca per trobar-los però sense èxit. L'endemà la notícia surt a la portada de tots els diaris. Després de vuit dies d'intensives recerques per part de la policia van trobar els cossos sense vida dels dos espeleòlegs.

## Referències

* 1 2 «Josep Subils Valls | enciclopedia.cat». [Consulta: 31 octubre 2022].
* ↑ Miret, F. «Espeleologia Bibliografia Caving Literature: Operació Turolensis», dilluns, 27 setembre 2010. [Consulta: 31 octubre 2022].
* ↑ «Edición del miércoles, 11 agosto 1965, página 1 - Hemeroteca - Lavanguardia.es». [Consulta: 31 octubre 2022].